**የሚመስልህ የለም**

**የሚመስልህ የለም የኛ መድሐኒአለም (2X)**

**ከፍ በል በአለም እሰከ ዘለዓለም (2X)**

 **ሰማይና ምድርን በቃልህ አጽንተሃል**

**እልፍ አእላፋትን መላእክትን ፈጥረሃል**

**በአፍህ እስትንፋስ ሰውን አኑረሃል**

**የኛ መድሐኒአለም ምን ይከፈልሃል (2X)**

**አዝ . . . . . . . . . . . . . . .**

**የኛን ሰጋ ለብሰህ በምድር ታይተሃል**

**ጎባጣን አቅንተህ እውር አብርተሃል**

**ሽባውን ተርትረህ ዲዳን አናግረሃል**

**የሚሳንህ የለም ሁሉም ይቻልሃል (2X)**

**አዝ . . . . . . . . . . . . . . .**

**በነፍስም በስጋም ሰውን ፈውሰሃል**

**ኅብስቱንም ባርከህ ሁሉን አጥግበሃል**

**የሰይጣንን ሴራ ኃይሉን አክሽፈሃል**

**በጨለማ ላሉ ብርሃን ሆነሃል (2X)**

**አዝ . . . . . . . . . . . . . . .**

**በመስቀል ላይ ሆነህ ሞትንም ሽረሃል**

**ለሰው ልጆች ሁሉ ትንሳኤን ሰጥተሃል**

**ወደ ቀድሞ ክብርህ ከፍ ከፍ ብለሃል**

**በአባትህ ቀኝ ዛሬም ይኸው ተቀምጠሃል**

**የኛ መድሐኒአለም ክብር ይገባሃል (2X)**

**አዝ . . . . . . . . . . . . . . . /2x/**